IZVJEŠĆE S 42. SJEDNICE UPRAVNOG VIJEĆA 

Sjednica Upravnog vijeća Doma za starije osobe „Medveščak“, Zagreb, Trg Drage Iblera 8,  održana je dana 20.03.2026. godine s početkom u 16:30 u Domu za starije osobe „Medveščak“  Zagreb, Trg Drage Iblera 8.

Nazočni članovi Upravnog vijeća:

1. Lida Lamza – predsjednica 
2. Šime Smolić –  zamjenik predsjednice
3. Jasna Lupieri – članica
4. Morana Riđanović - članica

Odsutni članovi Upravnog vijeća:
1. Andrijana Švajcer – članica


Ostali nazočni:

1. ravnateljica Andreja Mihatović, mag.act.soc.
     
Zapisničar: Morana Riđanović

Predsjednica Upravnog vijeća Lida Lamza pozdravila je sve prisutne, konstatirala je da postoji kvorum te predložila 

                                        DNEVNI RED

1. Verifikacija zapisnika s 41. sjednice Upravnog vijeća
2.  II. Izmjena i dopuna Prijedloga Plana nabave za 2026. godinu
3. Donošenje Odluka o pokretanju postupaka objedinjene javne nabave putem Gradskog ureda za financije i javnu nabavu kao središnjeg tijela za javnu nabavu Grada Zagreba (mlijeko i mliječni proizvodi, ribe i riblji proizvodi)
4. Donošenje pročišćenog teksta Statuta Doma za starije osobe „Medveščak” Zagreb
5. Razno

Prisutni članovi vijeća jednoglasno su se složili s prijedlogom predsjednice Upravnog vijeća, te je usvojen predloženi  dnevni red sjednice.

Pod. AD.1.  
Verificiran je zapisnik s  41. sjednice Upravnog vijeća.


Pod. AD.2.
Temeljem čl. 30. Statuta Doma „Medveščak“ Zagreb, Upravno vijeće Doma „Medveščak“ Zagreb, jednoglasno je donijelo slijedeću :



  
O D L U K U 
I. Usvaja se II. Izmjena i dopuna Prijedloga Plana nabave Doma za starije osobe „Medveščak“ Zagreb za 2026. godinu u tekstu kako je navedeno u materijalima za sjednicu.

II. Tekst II. Izmjene i dopune Prijedloga Plana nabave Doma za starije osobe „Medveščak Zagreb“ za 2026. godinu priložit će se ovoj Odluci i njezin je sastavni dio.                             


Pod. AD.3.  

Na temelju članka 30. Statuta Doma za starije osobe „Medveščak“ Zagreb i čl.10.  Pravilnika o jednostavnoj nabavi Doma za starije osobe „Medveščak“ Zagreb, Upravno vijeće Doma za starije osobe „Medveščak“ Zagreb, jednoglasno  je donijelo:

O D L U K U
o pokretanju postupka objedinjene javne nabave za predmet nabave
 mlijeko i mliječni proizvodi

      
I.
Donosi se Odluka o pokretanju postupka objedinjene javne nabave za predmet nabave mlijeko i mliječni proizvodi u procijenjenoj vrijednosti od 143.000,00 eura bez PDV-a na razdoblje od 2 (slovima: dvije) godine.

II.
Sredstva za nabavu robe iz točke I. ove odluke osigurana su u Prijedlogu Financijskog plana Doma za 2026. godinu te u Projekciji Financijskog plana za 2027. godinu.

III.
Daje se suglasnost ravnateljici Doma za starije osobe „Medveščak“ Zagreb, da u ime i za račun Doma za starije osobe „Medveščak“ Zagreb, ovlasti Grad Zagreb da kao središnje tijelo za javnu nabavu, a putem Gradskog ureda za financije i javnu nabavu provede otvoreni postupak javne nabave s ciljem sklapanja okvirnog sporazuma s jednim gospodarskim subjektom na razdoblje od 2 (slovima: dvije) godine za predmet nabave mlijeko i mliječni proizvodi .

 				
O D L U K U
o pokretanju postupka objedinjene javne nabave za predmet nabave
 ribe i riblji proizvodi

      
I.
Donosi se Odluka o pokretanju postupka objedinjene javne nabave za predmet nabave ribe i riblji proizvodi u procijenjenoj vrijednosti od  33.700,00 eura bez PDV-a na razdoblje od 2 (slovima: dvije) godine.


II.
Sredstva za nabavu robe iz točke I. ove odluke osigurana su u Prijedlogu Financijskog plana Doma za 2026. godinu te u Projekciji Financijskog plana za 2027. godinu.

III.
Daje se suglasnost ravnateljici Doma za starije osobe „Medveščak“ Zagreb, da u ime i za račun Doma za starije osobe „Medveščak“ Zagreb, ovlasti Grad Zagreb da kao središnje tijelo za javnu nabavu, a putem Gradskog ureda za financije i javnu nabavu provede otvoreni postupak javne nabave s ciljem sklapanja okvirnog sporazuma s jednim gospodarskim subjektom na razdoblje od 2 (slovima: dvije) godine za predmet nabave ribe i riblji proizvodi.

Pod. AD.4.
Na temelju čl. 30. i 65.  Statuta Doma „Medveščak“ Zagreb, Upravno vijeće Doma „Medveščak“ Zagreb, jednoglasno je  donijelo slijedeću

          O D L U K U 
Donosi se pročišćeni tekst Statuta  Doma za starije osobe „Medveščak“ Zagreb, Trg Drage Iblera 8, Zagreb u tekstu kako je navedeno u materijalima za sjednicu.


Pod. AD.5.
Nije bilo rasprave.

Sjednica Upravnog vijeća završila je s radom u 17:15  sati. 




